Мисија ОЕБС-а у Хрватској
<s>Мисија ОЕБС-а у Хрватској била је теренска мисија Организације за европску безбедност и сарадњу која је званично деловала од јула 1996. до децембра 2007. године.</s><s>Мисија је постала најистакнутија међународна организација у Републици Хрватској након одласка снага УНТАЕС-а из Источне Славоније, Барање и Западног Срема.</s><s>Оригинална мисија требала је да траје до 1999. године и састојала се од 280 страних посматрача (укључујући 120 полицијских) и 320 домаћих чланова, распоређених у двадесет теренских уреда и три регионална центра за координацију, те седиштем у Загребу.</s><s>Први мандат који је Стални савет усвојио априла 1996. одобрио је мисији да пружи помоћ и стручност хрватским властима на свим нивоима, као и заинтересованим појединцима, групама и организацијама, у области заштите људских права и права припадника националних мањина.</s><s>У овом контексту и у циљу промовисања помирења, владавине права и усаглашености са највишим међународно признатим стандардима, мисија ће такође помоћи и саветовати о пуном спровођењу закона и надгледати функционисање и развој демократских институција, процеса и механизама.</s><s>Дана 14. јула 1997. године, резолуција 1120 Савета безбедности Уједињених нација позвала је Владу Републике Хрватске да у потпуности сарађује са мисијом ОЕБС-а у замену за све избеглице и расељена лица, заштиту њихових права и заштиту припадника националних мањина.</s><s>Годишњи буџет мисије у 2000. години био је 21,086.900 евра.</s><s>Уз загребачко седиште, мисија је деловала из три координациона центра (у Вуковару, Сиску и Книну) и 14 теренских канцеларија.</s><s>Полицијска посматрачка група управљала је на подручју некадашње Источне Славоније, Барање и Западног Срема, али је угашена у септембру 2000. због стабилне безбедносне ситуације у Хрватској, нарочито у Подунављу.</s><s>Дана 21. децембра 2007.</s><s>Стални савет ОЕБС-а је одлучио да затвори мисију у Хрватској 31. децембра исте године и да задржи само канцеларију у Загребу, која је напослетку затворена 17. јануара 2012. године.</s><s>Хрватска је постала пуноправни члан НАТО-а 2009. и Европске уније 2013. године.</s>

<s>Види још 
 Високи комесар за националне мањине
 Људска права у Хрватској
 Распад СФРЈ
 Рат у Хрватској</s>

<s>Референце</s>

<s>Nastanci 1996.</s><s>Prestanci 2007.</s><s>Međunarodni odnosi Hrvatske
Povijest neovisne Hrvatske
Historija Baranje
Istorija Srema
Ljudska prava u Hrvatskoj</s>

